**Republika Slovenija, MINISTRSTVO ZA IZOBRAŽEVANJE, ZNANOST IN ŠPORT, Masarykova 16, 1000 Ljubljana,**

*ki ga zastopa ministrica prof. dr. Simona Kustec*

(v nadaljnjem besedilu: naročnik)

Matična številka: 2399300000

Davčna številka: SI14246821

Transakcijski račun: 011006300109972 Republika Slovenija – proračun

**in**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**(v nadaljnjem besedilu: izvajalec)

*ki gazastopa\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

Matična številka izvajalca: \_\_\_\_\_\_\_

Davčna številka izvajalca: \_\_\_\_\_\_\_\_

skleneta

**POGODBO O IZVAJANJU IN SOFINANCIRANJU PROGRAMOV PROFESIONALNEGA UPOSABLJANJA V ŠOLSKEM LETU 2022/23**

**Številka:** **C3330-XX-XXXXXX-številka izvajalca/\_\_-22/23 PPU**

1. člen

Predmet te pogodbe je izvajanje in sofinanciranje programov profesionalnega usposabljanja v šolskem letu 2022/23 na podlagi Sklepa o izbiri programov profesionalnega usposabljanja v šolskem letu 2022/23 št. 1103-195/2021/ \_, z dne \_\_\_\_\_\_, izdanega v postopku Javnega razpisa za izbor in sofinanciranje programov profesionalnega usposabljanja za šolsko leto 2022/23, ki je bil objavljen v Uradnem listu RS, št. \_, dne \_.

Programi se izvajajo skladno s sklepom in razpisom iz prejšnjega odstavka ter s pogoji, določenimi v Pravilniku o izboru in sofinanciranju programov nadaljnjega izobraževanja in usposabljanja strokovnih delavcev vzgoji in izobraževanju (Uradni list RS, št. 33/17 in 190/20; v nadaljevanju: pravilnik).

Programi so sofinancirani za potrebe po izobraževanju in usposabljanju tistih strokovnih delavcev v vzgoji in izobraževanju, ki so na izobraževanje povabljeni na osnovi soglasja odgovorne osebe vzgojno-izobraževalnega zavoda (v nadaljevanju: udeleženci).

2. člen

Izvajalec s to pogodbo izjavlja, da v skladu z veljavnimi predpisi za sredstva iz te pogodbe, je/ni zavezanec za davek na dodano vrednost.

3. člen

Naročnik nakaže izvajalcu sredstva za izpeljavo posameznega programa po tej pogodbi 30. dan po prejeti popolni dokumentaciji izvajalca o izpeljanem programu, navedeni v 10. členu pogodbe, in izstavljenem e-računu. E-račun lahko izvajalec izstavi najkasneje do 15. 11. 2023, in sicer po cenah, kot so določene v 4. členu te pogodbe. Sredstva za izpeljavo posameznega programa se izvajalcu nakažejo na njegov transakcijski račun, številka: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, odprt pri banki:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ .

4. člen

Izvajalec se zavezuje izpeljati in dokumentirati spodaj navedene programe, pri čemer se morajo programi izpeljati skladno s sklepom in razpisom, navedenima v prvem členu te pogodbe, in skladno z objavo programov v Katalogu programov nadaljnjega izobraževanja in usposabljanja strokovnih delavcev v vzgoji in izobraževanju za šolsko leto 2022/23, ki je objavljen na svetovnem spletu.

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Zap. št.  | Naslov programa  | Št. izp. | Št. ur | Točke | Št. udel.  | Polna cena progr. | Cena progr. | Delež sof. progr. | Polna cena progr. na udel. | Kotizacija za udel. iz VIZ | Cena sof. ene izpeljave  | Cena sof. vseh izpeljav  |
|  |  |  |  |  |  |  |  |  |  |  |  |  |

5. člen

Skupna pogodbena vrednost za navedene programe, naštete v prejšnjem odstavku, znaša:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_EUR; z besedo: \_\_\_\_\_\_\_\_\_\_\_\_\_\_\_\_\_\_\_\_\_\_, \_\_ /100 EUR. Znesek vsebuje vse dajatve.

Sredstva, namenjena sofinanciranju zgoraj navedenih programov so zagotovljena v proračunih Republike Slovenije za leti 2022 in 2023, na ukrepu 3311-11-0025 (Podporne aktivnosti), na proračunski postavki 715310 (Izobraževanje učiteljev), na kontu 4133 (Tekoči transferi v javne zavode), 4120 (Tekoči transferi nepridobitnim organizacijam in ustanovam), 4021 (Posebni material in storitve) in kontu 4135 (Tekoča plačila drugim izvajalcem javnih služb, ki niso posredni proračunski uporabniki). Skrbnik postavke je dr. Miha Lovšin.

Pogodbeni stranki sta soglasni, da je izpolnitev te pogodbe vezana na proračunske zmogljivosti ministrstva. V primeru, da pride do spremembe v proračunu ali programu dela ministrstva oziroma do proračunskih ukrepov, ki neposredno vplivajo na to pogodbo, sta stranki soglasni, da s sklenitvijo aneksa pogodbo ustrezno spremenita.

6. člen

Kadar izvajalec zaradi objektivnih oz. v času najave nepredvidljivih razlogov ne more izpeljati programov v skladu s 4. členom te pogodbe, mora o vseh spremembah predhodno obvestiti naročnika in vse prijavljene udeležence ter zagotoviti ustrezno kakovost programa.

7. člen

V primeru, ko izvajalec za posamezno izpeljavo programa ni uspel pridobiti tolikšnega števila prijav, kot je določeno v tej pogodbi, lahko izvede program tudi z manjšim številom udeležencev.

Kadar število povabljenih na izpeljavo ne odstopa od pogodbenega števila za več kot eno tretjino (1/3) ostane pogodbena vrednost za sofinanciranje ene izpeljave nespremenjena.

V primeru, ko je razlika v številu povabljenih za posamezno izpeljavo v primerjavi s pogodbeno predvidenim številom udeležencev večja od ene tretjine (1/3), je izvajalec za tako izpeljavo programa upravičen do sofinanciranja izpeljave v sorazmernem deležu glede na število povabljenih na izpeljavo.

V primeru, ko je število povabljenih za posamezno izpeljavo programa manjše od ene tretjine (1/3) pogodbenega števila udeležencev, izvajalec, za tako izpeljavo programa ni upravičen do sofinanciranja.

8. člen

Izvajalec sme izpeljati program tudi z večjim številom udeležencev od pogodbeno predvidenega, če lahko zagotovi ustrezno kakovost programa. Takšna izpeljava programa ne pomeni dodatnih denarnih obveznosti za naročnika.

Kadar je na izobraževanje prijavljenih več udeležencev, kot je predvideno s to pogodbo in v izobraževanje ni mogoče vključiti vseh prijavljenih, lahko izvajalec naročnika predhodno pisno zaprosi za dodatno izpeljavo programa.

Vloga za izvedbo dodatne izpeljave programa mora vsebovati razlog za izvedbo dodatne izpeljave programa. Seznam vseh prijavljenih mora biti razviden v spletnem programu Katis.

V primeru, da bo imel naročnik na razpolago dovolj finančnih sredstev za sofinanciranje take izpeljave in bo ocenil, da je dodatna izpeljava programa utemeljena in potrebna, bo z izvajalcem sklenil aneks k tej pogodbi. Na osnovi sklenjenega aneksa bo naročnik omogočil sofinanciranje dodatne izvedbe programa in vnos podatkov o dodatni izpeljavi v spletni program Katis. Brez predhodno sklenjenega aneksa naročnik dodatne izpeljave programa ne bo sofinanciral.

9. člen

Kotizacija za udeležence ne sme znašati več kot je določeno v 4. členu te pogodbe.

Izvajalec od udeležencev programa ne sme zahtevati plačil za kakršnakoli dodatna gradiva.

10. člen

Po izvedbi programa je izvajalec dolžan v aplikaciji Katis urediti dokumentacijo o izpeljavi programa, in sicer:

* podatke o izpeljavi programa,
* podatke o prijavljenih/prisotnih,
* podatke o predavateljih programa,
* poročilo izvajalca o izpeljavi programa in
* podatke o izdanih potrdilih.

Evalvacijski list izpolni udeleženec v spletnem programu Katis. Na osnovi rezultatov posameznih evalvacijskih listov se avtomatično oblikuje Zbirnik evalvacijskih listov.

Izvajalec je dolžan poslati naročniku po pošti dokumentacijo v tiskani obliki (izpise iz spletnega programa Katis, potrjene z žigom in podpisom):

* mapo za program,
* poročilo izvajalca o izpeljavi programa,
* seznam udeležencev, z originalnimi podpisi udeležencev oz. drugim verodostojnim dokazilom o prisotnosti udeležencev v primeru, ko se program delno ali v celoti izvaja na daljavo,
* zbirnik evalvacijskih listov in
* seznam izdanih potrdil.

Dokumentacijo v tiskani obliki pošlje izvajalec naročniku najkasneje v 45 dneh po izpeljavi programa.

Izvajalec za izvedeno izpeljavo programa hkrati z dokumentacijo izda tudi e-račun.

V primeru, da izvajalec ne pošlje dokumentacije v dogovorjenem roku in na predpisan način, naročnik ni dolžan zagotoviti izplačila pripadajočih sredstev za posamezno izpeljavo programa iz 4. člena te pogodbe.

Naročnik ni dolžan zagotoviti izplačila za izpeljavo programa, ki ni izpeljana v skladu z določbami te pogodbe.

11. člen

Izvajalec mora pri izvajanju programov upoštevati tudi določila pravilnika o šolskem koledarju, ki velja za posamezno področje vzgoje in izobraževanja, in si pri izpeljavi programov prizadevati, da jih izpeljuje v času, ko ni pouka.

12. člen

Skladno z določili pravilnika izvajalec vsem udeležencem, ki so se udeležili posameznega programa in uspešno opravili vse obveznosti, izda potrdilo o opravljenem programu kariernega razvoja oziroma omogoči izpis potrdila iz spletnega programa Katis. Med opravljene obveznosti udeleženca se poleg obveznosti, ki jih opredeli izvajalec programa, šteje izpolnjen evalvacijski vprašalnik, ki ga udeleženec izpolni v spletnem programu Katis.

Izvajalec izda udeležencem in predavateljem naslednja potrdila:

* potrdilo o udeležbi v programu kariernega razvoja – izda se udeležencu na njegovo željo,
* potrdilo o opravljenem programu kariernega razvoja – izda se udeležencu po opravljenih vseh obveznostih, določenih s programom in izpolnjenem evalvacijskem vprašalniku,
* potrdilo o izvajanju programa – izda se predavatelju oz. vodji delavnice na njegovo željo.

Potrdila mora izvajalec izdati oziroma omogočiti njihov izpis najkasneje v 45 dneh po opravljenih vseh obveznostih.

13. člen

Izvajalec je dolžan voditi evidenco izdanih potrdil z namenom spremljanja udeležbe v programih in ugotavljanja pravilnosti izdanih listin. Evidenco izdanih potrdil izvajalec vodi za vsako izpeljavo programa v spletnem programu Katis. Dokumentacijo o izpeljavi programa v fizični obliki mora izvajalec hraniti še 5 let po izvedenih programih, seznam udeležencev in evidenco izdanih potrdil pa je izvajalec dolžan hraniti trajno. V primeru kakršnihkoli statusnih sprememb ali sprememb dejavnosti izvajalca, mora izvajalec celotno dokumentacijo takoj predati naročniku.

Osebne podatke o udeležencih lahko izvajalec uporablja izključno za namen izvedbe programa na katerega je udeleženec prijavljen. Vse podatke je izvajalec dolžan varovati v skladu z Zakonom o varstvu osebnih podatkov (Uradni list RS, št. 94/07 – uradno prečiščeno besedilo in 177/20) in Uredbo (EU) 2016/679 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov ter o razveljavitvi Direktive 95/46/ES (Splošna uredba o varstvu podatkov).

14. člen

Izvajalec se zavezuje, da bo na naročnika izključno prenesel za ves čas trajanja in prostorsko neomejeno vse materialne avtorske pravice določene v Zakonu o avtorski in sorodnih pravicah (Uradni list RS, št. 16/07 – uradno prečiščeno besedilo, 68/08, 110/13, 56/15, 63/16 – ZKUASP in 59/19) od 22. člena do vključno 33. člena in pravico iz 104. člena (pravica reproduciranja, javnega izvajanja, javnega prenašanja, pravico javnega predvajanja s fonogrami in videogrami, javnega prikazovanja, radiodifuznega oddajanja, radiodifuzne retransmisije, sekundarnega radiodifuznega oddajanja, dajanja na voljo javnosti, pravico predelave, pravico avdiovizualne priredbe, pravico distribuiranja in dajanja v najem).

Naročnik ima pravico do nadaljnjega prenosa vseh zgoraj navedenih materialnih avtorskih pravic.

Izvajalec odgovarja za morebitne kršitve avtorskih pravic, ki bi nastale v zvezi z izvajanjem programov po tej pogodbi.

15. člen

Naročnik si pridržuje pravico, da lahko v času trajanja te pogodbe pošlje na kraj izpeljave kateregakoli programa opazovalce, ki bodo spremljali potek programa in izvajanje te pogodbe.

16. člen

Pogodbeni stranki se zavezujeta, da se bosta obojestransko obveščali o vseh okoliščinah, ki so pomembne za uresničevanje te pogodbe.

17. člen

Če naročnik ugotovi, da izvajalec krši določbe te pogodbe, ga pisno pozove na spoštovanje pogodbenih določil in odpravo kršitev. O odpravi kršitev mora izvajalec naročniku predložiti pisna dokazila v roku 30 dni od prejema poziva. V primeru, da izvajalec dokazil ne dostavi ali še naprej krši pogodbena določila, je pogodba razdrta po poteku 30-dnevnega roka od prejema pisnega poziva. Izvajalec je dolžan naročniku v 15 dneh povrniti neupravičeno izplačana sredstva, vključno s pripadajočimi zakonitimi zamudnimi obrestmi od dneva nakazila do dneva vračila.

V primeru zamude pri vračilu sredstev se obračunavajo zakonite zamudne obresti od prvega dne zamude obveznosti vračila do dneva vračila.

Izvajalec lahko predčasno odstopi od pogodbe, vendar v tem primeru izgubi pravico do sofinanciranja.

V primeru razdrtja pogodbe mora izvajalec naročniku dostaviti vso dokumentacijo, evidence in potrdila iz 10., 12. in 13. člena te pogodbe.

18. člen

Za realizacijo te pogodbe je s strani izvajalca zadolžen/a\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

s strani naročnika pa Vida Trilar, sekretarka.

19. člen

Pogodbeni stranki bosta vse morebitne spore, ki bi nastali ob izvajanju te pogodbe, reševali po mirni poti, sicer je za reševanje sporov pristojno sodišče v Ljubljani.

20. člen

Pogodba je sestavljena v štirih (4) enakih izvodih, od katerih prejme izvajalec enega (1), naročnik pa tri (3) izvode.

21. člen

Pogodba začne veljati, ko jo podpišeta obe pogodbeni stranki.

|  |  |
| --- | --- |
| **IZVAJALEC** | **NAROČNIK** |
|  |  |
|  |  **prof. dr. Simona Kustec** |
| (zastopnik) | **MINISTRICA** |
|  |  |
|  |  |
| (podpis) |  |
|  |  |
|  |  |
| Kraj: , dne | Ljubljana, dne \_\_\_\_\_\_\_\_\_\_\_\_\_\_\_\_\_\_\_\_\_\_ |